title: 2009/71/CE,Euratom: Decizia Consiliului din 19 ianuarie 2009 de numire a unui membru titular spaniol al Comitetului Economic și Social European

text:
               28.1.2009

               RO

               Jurnalul Oficial al Uniunii Europene

               L 24/14

      DECIZIA CONSILIULUI

   din 19 ianuarie 2009
   de numire a unui membru titular spaniol al Comitetului Economic și Social European
   (2009/71/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/524/CE, Euratom a Consiliului din 11 iulie 2006 de numire a unor membri cehi, germani, estonieni, spanioli, francezi, italieni, letoni, lituanieni, luxemburghezi, maghiari, maltezi, austrieci, sloveni și slovaci ai Comitetului Economic și Social European (1),
   având în vedere propunerea prezentată de guvernul spaniol,
   având în vedere avizul Comisiei,
   întrucât un post de membru titular al Comitetului Economic și Social European a devenit vacant ca urmare a demisiei domnului Francisco CEBALLO HERRERO,
   DECIDE:
   Articolul 1
   Domnul Carlos TRÍAS PINTÓ, Asociación General de Consumidores (ASGECO), este numit membru titular al Comitetului Economic și Social European pentru perioada restantă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Bruxelles, 19 ianuarie 2009.

            Pentru Consiliu

            Președintele

         P. GANDALOVIČ

      (1)  JO L 207, 28.7.2006, p. 30.


title: Decizia 2003/432/PESC a Consiliului din 12 iunie 2003 privind lansarea operațiunii militare a Uniunii Europene în Republica Democratică Congo

text:
Anunţ juridic important

|

32003D0432

Official Journal L 147 , 14/06/2003 P. 0042 - 0042 Ediţie specială în limba cehă Chapter 18 Volume 02 P. 121  - 121 Ediţie specială în limba estonă Chapter 18 Volume 02 P. 121  - 121 Ediţie specială în limba maghiară Chapter 18 Volume 02 P. 121  - 121 Ediţie specială în limba lituaniană Chapter 18 Volume 02 P. 121  - 121 Ediţie specială în limba letonă Chapter 18 Volume 02 P. 121  - 121 Ediţie specială în limba malteză Chapter 18 Volume 02 P. 121  - 121 Ediţie specială în limba polonă Chapter 18 Volume 02 P. 121  - 121 Ediţie specială în limba slovacă Chapter 18 Volume 02 P. 121  - 121 Ediţie specială în limba slovenă Chapter 18 Volume 02 P. 121  - 121

		20030612Decizia 2003/432/PESC a Consiliuluidin 12 iunie 2003privind lansarea operațiunii militare a Uniunii Europene în Republica Democratică CongoCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 17 alineatul (2) și articolul 25 ale acestuia,având în vedere Acțiunea comună 2003/423/PESC din 5 iunie 2003 privind operațiunea militară a Uniunii Europene în Republica Democratică Congo [1] și, în special, articolul 6 al acesteia,întrucât:(1) La 30 mai 2003, Consiliul de Securitate al Organizației Națiunilor Unite a adoptat în unanimitate Rezoluția 1484 (2003), care autorizează, în temeiul capitolului VII din Carta Organizației Națiunilor Unite, desfășurarea temporară a unei forțe multinaționale interimare de urgență la Bunia, în Republica Democratică Congo.(2) În urma solicitării secretarului general al Organizației Națiunilor Unite, Uniunea Europeană a decis trimiterea unei forțe de stabilizare temporară la Ituri, în conformitate cu mandatul prevăzut de Rezoluția 1484 (2003) a Consiliului de Securitate al Organizației Națiunilor Unite din 30 mai 2003.(3) Consiliul a autorizat Comitetul Politic și de Securitate să adopte deciziile relevante cu privire la controlul politic și conducerea strategică a operațiunii.(4) În conformitate cu articolul 6 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și acțiunilor Uniunii Europene care au implicații în domeniul apărării. Danemarca nu participă la finanțarea operațiunii,DECIDE:Articolul 1Se aprobă planul operațional.Articolul 2Se aprobă mesajul de autorizare a regulilor de angajare.Articolul 3Operațiunea militară a Uniunii Europene în Republica Democratică Congo se lansează la 12 iunie 2003.Articolul 4Comandantul operațiunii este autorizat, cu efect imediat, să dea ordinul de activare (ACTORD) în vederea efectuării desfășurării forțelor, înaintea transferului de autoritate care urmează sosirii lor în teatrul de operațiuni și să înceapă executarea misiunii.Articolul 5Fără a aduce atingere articolului 15 din Acțiunea comună 2003/423/PESC, prezenta decizie rămâne în vigoare până când forțele destinate operațiunii de la Bunia vor fi redesfășurate.Articolul 5Prezenta decizie se publică în Jurnalul Oficial al Uniunii Europene.Adoptată la Luxemburg, 12 iunie 2003.Pentru ConsiliuPreședinteleG. Drys[1] JO L 143, 11.6.2003, p. 50.--------------------------------------------------


title: Decizia (PESC) 2017/321 a Comitetului politic și de securitate din 21 februarie 2017 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2016/940 (ATALANTA/1/2017)

text:
               24.2.2017

               RO

               Jurnalul Oficial al Uniunii Europene

               L 47/11

         DECIZIA (PESC) 2017/321 A COMITETULUI POLITIC ȘI DE SECURITATE
   din 21 februarie 2017
   privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2016/940 (ATALANTA/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

               (2)

               La 9 iunie 2016, COPS a adoptat Decizia (PESC) 2016/940 (2) de numire a contraamiralului de flotilă René LUYCKX în calitatea de comandant al forței UE.

               (3)

               Comandantul operației UE a recomandat numirea contraamiralului Rafael FERNÁNDEZ-PINTADO MUÑOZ-ROJAS în calitatea de nou comandant al forței UE, începând cu 24 februarie 2017, pentru a îi succeda contraamiralului de flotilă René LUYCKX.

               (4)

               La 19 ianuarie 2017, Comitetul militar al Uniunii Europene a sprijinit recomandarea respectivă.

               (5)

               Prin urmare, Decizia (PESC) 2016/940 ar trebui abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Contraamiralul Rafael FERNÁNDEZ-PINTADO MUÑOZ-ROJAS este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 24 februarie 2017.
   Articolul 2
   Decizia (PESC) 2016/940 se abrogă.
   Articolul 3
   Prezenta decizie intră în vigoare la 24 februarie 2017.

      Adoptată la Bruxelles, 21 februarie 2017.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  Decizia (PESC) 2016/940 a Comitetului politic și de securitate din 9 iunie 2016 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2016/395 (ATALANTA/3/2016) (JO L 155, 14.6.2016, p. 27).


title: 2012/487/PESC: Decizia EUAVSEC-Sudanul de Sud/1/2012 a Comitetului politic și de securitate din 10 august 2012 privind numirea șefului misiunii PSAC a Uniunii Europene în domeniul securității aeronautice în Sudanul de Sud (EUAVSEC-Sudanul de Sud)

text:
               24.8.2012

               RO

               Jurnalul Oficial al Uniunii Europene

               L 229/25

         DECIZIA EUAVSEC-SUDANUL DE SUD/1/2012 A COMITETULUI POLITIC ȘI DE SECURITATE
   din 10 august 2012
   privind numirea șefului misiunii PSAC a Uniunii Europene în domeniul securității aeronautice în Sudanul de Sud (EUAVSEC-Sudanul de Sud)
   (2012/487/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Decizia 2012/312/PESC a Consiliului din 18 iunie 2012 privind Misiunea PSAC a Uniunii Europene în domeniul securității aeronautice în Sudanul de Sud (1), în special articolul 9 alineatul (1),
   întrucât:

               (1)

               Prin articolul 9 alineatul (1) din Decizia 2012/312/PESC, Consiliul a autorizat Comitetul politic și de securitate, în conformitate cu articolul 38 din tratat, să ia deciziile relevante în scopul controlului politic și al conducerii strategice ale EUAVSEC-Sudanul de Sud, inclusiv decizia de numire a unui șef al misiunii.

               (2)

               Înaltul Reprezentant al Uniunii pentru afaceri externe și politica de securitate a propus numirea domnului Lasse ROSENKRANDS CHRISTENSEN în calitate de șef al misiunii EUAVSEC-Sudanul de Sud până la 18 ianuarie 2014,

         ADOPTĂ PREZENTA DECIZIE:
   Articolul 1
   Domnul Lasse ROSENKRANDS CHRISTENSEN este numit în calitate de șef al misiunii PSAC a Uniunii Europene în domeniul securității aeronautice în Sudanul de Sud (EUAVSEC-Sudanul de Sud) până la 18 ianuarie 2014.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 august 2012.

            Pentru Comitetul politic și de securitate

            Președintele

         O. SKOOG

      (1)  JO L 158, 19.6.2012, p. 17.


title: Decizia (UE) 2015/733 a Consiliului din 9 octombrie 2014 privind semnarea, în numele Uniunii Europene și al statelor membre ale acesteia, și aplicarea cu titlu provizoriu a protocolului adițional la Acordul privind comerțul, dezvoltarea și cooperarea între Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a se ține seama de aderarea Republicii Croația la Uniunea Europeană

text:
               8.5.2015

               RO

               Jurnalul Oficial al Uniunii Europene

               L 117/1

         DECIZIA (UE) 2015/733 A CONSILIULUI
   din 9 octombrie 2014
   privind semnarea, în numele Uniunii Europene și al statelor membre ale acesteia, și aplicarea cu titlu provizoriu a protocolului adițional la Acordul privind comerțul, dezvoltarea și cooperarea între Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (5),
   având în vedere Actul de aderare a Croației, în special articolul 6 alineatul (2) al doilea paragraf,
   având în vedere propunerea Comisiei Europene,
   întrucât:

               (1)

               La 24 septembrie 2012, Consiliul a autorizat Comisia să inițieze negocieri cu Republica Africa de Sud, în numele Uniunii, al statelor sale membre și al Republicii Croația, în vederea încheierii unui protocol adițional la Acordul privind comerțul, dezvoltarea și cooperarea între Comunitatea Europeană și statele membre ale acesteia, pe de o parte, și Republica Africa de Sud, pe de altă parte (1), pentru a se ține seama de aderarea Republicii Croația la Uniunea Europeană („protocolul”).

               (2)

               Negocierile s-au încheiat cu succes la 19 mai 2014.

               (3)

               Protocolul ar trebui semnat în numele Uniunii și al statelor sale membre, sub rezerva încheierii sale la o dată ulterioară.

               (4)

               Protocolul ar trebui să se aplice cu titlu provizoriu,

         ADOPTĂ PREZENTA DECIZIE:
   Articolul 1
   Semnarea, în numele Uniunii și al statelor membre ale acesteia, a protocolului adițional la Acordul privind comerțul, dezvoltarea și cooperarea între Comunitatea Europeană și statele membre ale acesteia, pe de o parte, și Republica Africa de Sud, pe de altă parte, pentru a se ține seama de aderarea Republicii Croația la Uniunea Europeană este autorizată prin prezenta decizie, sub rezerva încheierii protocolului.
   Textul protocolului se atașează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze protocolul în numele Uniunii și al statelor sale membre.
   Articolul 3
   Protocolul se aplică cu titlu provizoriu în conformitate cu articolul 6 alineatul (3).
   Președintele Consiliului este autorizat prin prezenta decizie să desemneze persoana împuternicită să procedeze la notificarea prevăzută la articolul 6 alineatul (3) din protocol.
   Articolul 4
   Prezenta decizie intră în vigoare la data adoptării sale.

      Adoptată la Luxemburg, 9 octombrie 2014.

            Pentru Consiliu

            Președintele

         A. ALFANO

      (1)  Textul acordului a fost publicat în JO L 311, 4.12.1999, p. 3.